钦定古今图书集成/明伦汇编/官常典/第622卷 > 《寄献三川守刘公》〈有序〉许浑
## 钦定古今图书集成/明伦汇编/官常典/第622卷 > 《寄献三川守刘公》〈有序〉许浑

《予奉陪三川守刘公䜩言尝蒙询访行止，因话一麾之任冀成三径之谋特蒙俯鉴丹诚寻许慰荐属移履道，卧疾弥旬，辄抒二章寄献》。

《三川》歌颂彻咸秦，十二楼前侍从臣。休闭玉笼留𬸚
𬸦，早开金埒纵麒麟。花深穉榻迎何客，月在膺舟醉
几人。自笑东风过寒食，茂陵寥落未知春。

半年三度转蓬居，锦帐心阑羡隼旟。老去自惊秦塞
雁，病来先忆楚江鱼。长闻季氏千金诺，更望刘君“一
纸书。”春雪未晴春酒赏，莫教愁杀马相如。